"Dan doktorata 2025"

Fakultet zdravstvenih studija organizira "Dan doktorata 2025." koji će se održati u četvrtak, 29. svibnja 2025. godine na Fakultetu zdravstvenih studija Sveučilišta u Mostaru. Ovo je ujedno i šesti „Dan doktorata“ kojega organiziramo u okviru simpozija „Znanost, znanstvena komunikacija i časopisi“, a u cilju promocije znanstveno-istraživačkoga rada, upoznavanja sa potencijalnim mentorima i popularizacije znanosti.

Ove godine će „Dan doktorata“ biti otvoren i za prezentacije znanstvenih istraživanja doktorskih kandidata sa svih ustrojbenih jedinica Sveučilišta u Mostaru.

Svaki doktorand dužan je pripremiti **kratku prezentaciju** (5 minuta) **i/ili poster** istraživanja iz Vašega područja znanstvenoga rada.

Tema se može odnositi na:

* istraživanje koje ste već objavili,
* prezentacija prijave teme koju ste obranili,
* plan Vašega istraživanja u okviru teme doktorskog rada koju pripremate,
* neko Vaše istraživanje koje planirate provesti ili je u tijeku.

Poželjno je da s Vama rad prezentiraju Vaši izabrani/potencijalni mentori ako ih imate.

Upute za pripremu prezentacije

Prezentacija treba biti pripremljena na sljedeći način:

**1. slajd** - Naslovna stranica sa podacima o doktorandu, naslov teme i ime suradnika ako su sudjelovali u radu.

**2. slajd** - Uvod u temu (Na samom dnu slajda navesti minimalno dva prethodna istraživačka rada na Vašu temu)

**3. slajd** - Metodologija (osnovno - hipoteza, vrijeme i mjesto istraživanja, uzorak i cilj istraživanja..)

**4. slajd** - Metodologija ( osnovno - hipoteza, vrijeme i mjesto istraživanja, uzorak i cilj istraživanja...)

**5. slajd** - Rezultati ako je istraživanje dovršeno

**6. slajd** - Rezultati ako je istraživanje dovršeno

**7. slajd** – Zaključak

**8. slajd** – Navesti dogovorena mentorstva/komentorstva, ako ih nemate, trebate obvezno navesti najmanje jednoga profesora kao potencijalnog mentora s kojim radite ili pripremate temu neovisno o tome u kojoj ste fazi suradnje.

**Molimo Vas da se pridržavate Uputa za pripremu i vremena koje je planirano za prezentaciju.**

Iza svake prezentacije predviđeno je 3-5 minuta za komentare i pitanja prisutnih u dvorani. Ukoliko nema pitanja i komentara započinje slijedeći doktorand prema programu.

Upute za pripremu postera

Poster treba biti A4 format dostavljen u PDF-u.

Poster treba sadržavati slijedeće podatke:

IME I PREZIME svih autora, nazivi ustanova iz kojih autori dolaze, kontakt podaci

NASLOV RADA

Posteri se izrađuju na hrvatskom ili engleskom jeziku. Pri izradi postera potrebno je voditi računa o veličini slova, čitljivosti s udaljenosti od oko 0.5 m, usklađenosti boje podloge i slikovnih prikaza te rasporedu.

Vaši posteri će biti printani i postavljeni u dvorani u kojoj će se održavati „Dan doktorata“.

U prilogu dostavljamo i naš prijedlog PPT podloge za izradu Postera ukoliko Vam zatreba.

Dodatne upute i savjete za izradu postera možete preuzeti na:

<https://colinpurrington.com/tips/poster-design>

<https://www.acponline.org/membership/residents/competitions-awards/acp-national-abstract-competitions/guide-to-preparing-for-the-abstract-competition/preparing-a-poster-presentation>

Za dodatne informacije možete se obratiti na e-mail: [doktorski.studij@fzs.sum.ba](mailto:doktorski.studij@fzs.sum.ba) .

S poštovanjem,

Vijeće za doktorski studij „Zdravstvene znanosti“